174 



hazai tudományosságra, hanem különösen folyóiratunkra nézve is. 

 Dr. Tömösváry Ödön, a kassai m. kir. gazdasági tanintézet segéd- 

 tanára és folyóiratunk egyik megalapítója, f. évi augusztus 15-én 

 Déván 32 éves koráhan elhunyt. A megboldogult ritka szakértelem- 

 mel és buzgalommal tanulmányozta kivált a Myriopodákat, Pseudo- 

 scorpiókat és Thysan urakat, a melyeknek ö volt hazánkban első és 

 úgyszólván egyetlen, de kitűnő búvára. A mellett kiterjesztette figyel- 

 mét a többi ízeltlábú állatokra is, a mint ai'ról folyóiratunkban közzé 

 tett érdekes czikkei szintén eléggé tanúskodnak. A tüdővósz, mely 

 életét oly korán kioltá, már hónapok óta emésztette testi szervezetét ; 

 de ő azért folyvást dolgozott, gyűjtött és tanulmányozott — mond- 

 hatni utolsó lehelletéig. A jelen füzetünkben közlött kisebb czikkét, 

 a melyben egy halálos ágyán tett érdekes biológiai megfigyeléséről 

 ad számot, épen halála előtt való napon küldte hozzánk ; ez volt 

 hattyúdala. Munkás életéről és szakirodalmi működéséről legközelebbi 

 füzeteink egyikében szándékozunk bővebben megemlékezni. 



A külföldi entomologusok közöl legközelebb elhunytak : Dr. 

 Hampe Kelemen bécsi orvos, kinek szakmáját a bogarak képezték, 

 és a ki annak idejében hazánkból, nevezetesen Erdélyből és Horvát- 

 országból is több új fajt írt le ; — továbbá J. C. S c h i ö d t e tanár 

 Kopenhágában, a kinek számos jeles dolgozata közöl különös említést 

 érdemelnek a krajnai cseppkő-barlangok vak állatairól szóló » Specimen 

 Faunae subterraneae« (1849) és a bogarak álczáinak kitűnő rézmet- 

 szetekkel illusztrált tüzetes leírásai, melyek az általa szerkesztett 

 »Naturhistorisk Tidsskrift« czímü dán folyóiratban jelentek meg. 

 Schiödte 1880-ban G5 éves korában hazánkat is meglátogatta és 

 itt igen kellemesen meg volt lépetve nemcsak fővárosunk szépsége, 

 hanem a magy. nemz. múzeum állattárának gazdagsága által is. 



IRODALOM. 



A Földmivelés-, Ipar- és Kereskedelemügyi m. kir. miniszté- 

 rium jelentése a phylloxera-ügy állásáról 1883 évben. Budapest, 

 1884. (69 lap, 1 térképpel.) 



E hivatalos jelentés hü képét adja a phylloxeravész állásának 

 hazánkban 1883 végéig és egyszersmind számot ad arról a sokoldalú 

 tevékenységről, melyet kormányunk a phylloxeravész terjedésének 

 megakadályozása, a vészlepett szőlőterületek megmentése s az elpusz- 

 tult szőlők újjáalakítása czóljából az 1883-ik év folyamában kifejtett. 

 A jelentéshez mellékelve vannak a kerületi phylloxera-felügyelők rész- 

 letes jelentései, melyek az egyes fertőzött vidékek szőlőinek állapotá- 

 ról bővebb tájékozást nyújtanak ; mellékelve vannak továbbá a phyl- 

 loxeraügyben kiadott miniszteri rendeletek és a phylloxera ellen 

 teendő óvintézkedésekről szóló 1883: XVII. törvényezikk, végre pedig 

 Magyarország térképe, melyen a phylloxeralepett községek vannak 

 feltüntetve. 



